stanford-oval/wikipedia huggingface dataset:
UEFI

Unified Extensible Firmware Interface (UEFI) on standardi, joka määrittelee rajapinnan alustan firmwaren ja käyttöjärjestelmän välillä.  UEFI on tarkoitettu korvaamaan alkuperäisestä IBM PC -tietokoneesta periytyvä BIOS, jonka asettamat rajoitukset haittaavat henkilökohtaisten tietokoneiden kehitystä. Käytännössä Windows 8:n jälkeen markkinoille tulleet tietokoneet käyttävät BIOSin tilalla UEFIa (joskus nimellä "uefi bios").
Historia

Vuonna 1998 Intel aloitti nimellä Intel Boot Initiative (IBI) tunnetun projektin, josta tuli Itanium-järjestelmiä varten EFI (Extensible Firmware Interface) ja lopulta UEFI. IBM PC -yhteensopivien BIOS ei soveltunut uusiin koneisiin, koska se oli sidottu x86-arkkitehtuurin 16-bittiseen real mode -tilaan.
Intel julkaisi EFIn version 1.02 12. joulukuuta 2000 ja EFI:n viimeinen versio, 1.10 julkaistiin 1. joulukuuta 2002. Intel siirsi projektin Unified EFI Forum -konsortion kehitettäväksi. UEFI 2.1 julkaistiin tammikuussa 2007 ja viimeisin versio 2.10 elokuussa 2022.
Unified EFI Forum julisti EFI 1.10:n vanhentuneeksi vuonna 2005.
Toiminta

UEFI osaa vanhemmasta BIOS-järjestelmistä tutut toimenpiteet, kuten suorittimen ja muistin kellotaajuuksien säätämisen, prosessorin ja emolevyn ominaisuuksien ja liitäntöjen kytkemisen päälle ja pois, lämpötilojen valvonnan ja monen muun oleellisen asetuksen säätämisen.
Toiminta > Etuja

UEFI:n etuihin BIOS:iin verrattuna kuuluvat:
kyky käynnistää käyttöjärjestelmä yli 2 teratavun osioilta
tuki useammalle kuin neljälle osiolle levyllä
parempi energian käytön ja järjestelmän hallinta
Toiminta > Secure Boot

Secure Boot on tarkoitettu estämään BIOSin haavoittuvuuksien ohi yrittävien murtautumistyökalujen ja haittaohjelmien pääsyn koneeseen. Secure Bootin toteutuksesta on löydetty useita virheitä, jotka rajoittavat sen tarjoamaa suojaa.
Heinäkuussa 2024 kerrottiin, että Secure Boot on täysin turvaton yli 200 laitemallissa, koska niiden käyttämä salausavain on turvaton. Eräs käytetty avain on vuotanut julkisuuteen ja joissakin laitteissa on käytössä epäluotettava koekäyttöön tarkoitettu avain.
Toiminta > GUID Partition Table

Osioinnilla voidaan jakaa kiintolevy osioihin (partitio), jotka näkyvät esim. Windows-käyttöjärjestelmässä omina levyasemakirjaiminaan.
GUID Partition Table (GPT) on UEFI:n määrittämä uusi osiointi (partitionti) kiintolevyille. Tämä korvaa aiemmin käytetyn MBR-osioinnin ja poistaa sen rajoitukset. GPT käyttää osioiden tunnistukseen GUID-koodeja.
UEFI osaa myös käynnistää koneen vanhoilta MBR-osioiduilta levyiltä. Tällöin ladataan erityinen Compatibility Support Module (CSM).
Toiminta > EFI System partition

Suurin osa UEFI:sta on tallennettu kiintolevylle. Se vaatii kiintolevyllä oman osionsa, joka sisältää sen käyttämät tiedostot. Osion on oltava FAT32-muodossa.
Toiminta > Graphics Output Protocol

Graphics Output Protocol  (GOP) korvaa vanhan VESA-BIOSin. Se mahdollistaa näytön tarjoamien grafiikkatilojen luetteloinnin ja niihin vaihtamisen. GOP antaa käyttöön kuvapuskurin grafiikan piirtämistä varten.
Toiminta > Verkkokäynnistys

UEFI osaa käynnistää tietokoneen verkosta ladattavien tiedostojen avulla käyttäen Preboot eXecution Environment (PXE) -protokollaa. Se käyttää olemassa olevia verkkoprotokollia kuten IPv4 tai IPv6, UDP, DHCP ja TFTP.
Käyttöjärjestelmien tuki > EFI

Linux (x86, x86-64 & IA-64)
HP-UX (IA-64)
OpenVMS (IA-64)
Mac OS X (x86 & x86-64)
FreeBSD (x86, x86-64 & IA-64)
Windows 2000 Advanced Server Limited Edition ja Datacenter Server Limited Edition (IA-64)
Windows Server 2003 (IA-64)
Windows Server 2008 (IA-64)
Käyttöjärjestelmien tuki > UEFI

Linux (x86-64)
Windows Server 2008 (x86-64)
Windows Vista jossa Service Pack 1 (x86-64)
Windows 7, 8, 10, 11
Haittaohjelmat

Eräät haittaohjelmat (bootkit ja rootkit-tyyppiset) asentuvat UEFI-ohjelmistoon, jolloin ne saastuttavat Windowsin ytimen tämän käynnistyessä. Haittaohjelmasta ei tällöin pääse eroon käyttöjärjestelmän uudelleen asentamisella.
UEFI:n saastuttavia haittaohjelmia on ollut ainakin vuosien 2016 ja 2017 aikana ja aktiviteettia on havaittu vuonna 2020. UEFI:n saastuttavasta haittaohjelmasta on raportoitu vuonna 2020. UEFI:in asentuvasta rootkitistä nimeltä BlackLotus kerrottiin vuonna 2023. Ohjelma voi kytkeä pois päältä Secure Bootin ja käyttöjärjestelmän turvaominaisuuksia.
Vaihtoehdot

Joukko insinöörejä Googlella ja Ciscolla ehdottavat Linux-ytimen käyttöä UEFI:n tilalla, joka voi nopeuttaa laitteen käynnistymistä huomattavasti ja tarjota turvallisemman vaihtoehdon. UEFI on monimutkainen (sisältää miljoonia koodirivejä), sisältää tunnettuja haavoittuvuuksia ja on aktiivinen vielä varsinaisen käyttöjärjestelmän latauduttua, joka antaa tunkeilijalle mahdollisuuden sen hyväksikäyttöön.
Aiheesta muualla

Wikimedia Commonsissa on kuvia tai muita tiedostoja aiheesta .
UEFI:n virallinen sivusto (englanniksi)
Open Source Community of UEFI (englanniksi)
Intelin EFI- ja UEFI-sivusto (englanniksi)
Microsoftin UEFI-sivusto (englanniksi)
Henkilökohtainen tietokone
| --- | --- |
Ohjelmat:  BIOS · UEFI · käyttöjärjestelmä · sovellusohjelma
Laitteet:  emolevy · hiiri · keskusmuisti · suoritin · massamuisti · näppäimistö · näytönohjain · tietokonenäyttö · äänikortti
Vebjoern Berg

| Mitalit | Mitalit | Mitalit |  |
| --- | --- | --- | --- |
|  Vebjoern Berg |  Vebjoern Berg |  Vebjoern Berg |  |
Maa:   Norja
Miesten ammunta
| MM-kilpailut  | MM-kilpailut  | MM-kilpailut  |  |
|  Kultaa | Lahti 2002 | 50 m pienoiskivääri, makuu, joukkue |  |
|  Kultaa | Lahti 2002 | 300 m kivääri, makuu, joukkue |  |
|  Kultaa | Zagreb 2006 | 300 m kivääri, makuu, joukkue |  |
|  Kultaa | Zagreb 2006 | 300 m kivääri, 3 asentoinen, joukkue |  |
|  Hopeaa | Zagreb 2006 | 300 m kivääri, 3 asentoinen |  |
|  Hopeaa | Zagreb 2006 | 300 m vakiokivääri, 3 asentoinen, joukkue |  |
|  Pronssia | Zagreb 2006 | 300 m vakiokivääri, 3 asentoinen |  |
Vebjoern Berg (s. 1980 Hamar) on norjalainen kivääriampuja.
Berg on saavuttanut neljä kultaa, kaksi hopeaa ja yhden pronssin MM-kilpailuissa Lahdessa 2002 ja Zagrebissa 2006. Olympialaisissa Pekingissä 2008 hän ampui 50 m pienoiskiväärin makuussa neljänneksi, asentokilpailussa kahdeksanneksi ja 10 m ilmakiväärissä sijalle 22.
Ricci

Ricci (['ritʃi]) on muun muassa seuraavien henkilöiden sukunimi:
Cesarina Ricci (s. 1573), italialainen säveltäjä
Christina Ricci (s. 1980), yhdysvaltalainen näyttelijä
Elena Sofia Ricci (s. 1952), italialainen näyttelijä
Giacomo Ricci (s. 1985), italialainen moottoriurheilija
Gregorio Ricci-Curbastro (1853–1925), italialainen matemaatikko
Matteo Ricci (1552–1610), italialainen jesuiitta
Mike Ricci (s. 1971), kanadalainen jääkiekkoilija
Nina Ricci (1883–1970), ranskalainen muotisuunnittelija
Ruggiero Ricci (1918–2012), yhdysvaltalainen viulisti
Sandro Ricci (s. 1974), brasilialainen jalkapalloerotuomari
Tonino Ricci (1927–2014), italialainen elokuvaohjaaja
Muita merkityksiä

Nina Ricci, muotihuone
| --- | --- |
: Tällä täsmennyssivulla luetellaan henkilöitä, joilla on sama sukunimi.
RFA Appleleaf (A79)

| RFA Appleleaf |
| --- | --- |


Aluksen vaiheet
Rakentaja:  Cammell Laird, Birkenhead
Laskettu vesille:  24. heinäkuuta 1975
Palveluskäyttöön:  syyskuu 1979
Poistui palveluskäytöstä:  myyty 1989
Tekniset tiedot
Uppouma:  40 225 t
Pituus:  170,69 m
Leveys:  25,9 m
Syväys:  11,864 m
Koneteho:  14 000 bhp
Nopeus:  15 solmua
Miehistöä:  56
RFA Appleleaf (viirinumero A79) oli Royal Fleet Auxiliaryn Leaf-luokan laivaston tankkeri, jollaisena sen tärkein tehtävä oli tankata muita laivaston aluksia merellä.
Valmistus

Alus tilattiin Cammell Lairdilta Birkenheadistä. Se laskettiin vesille 24. heinäkuuta 1975 nimellä Hudson Cavalier. Alus makasi vesille laskun jälkeen ankkurissa Merseyssä. Se matkasi 10. joulukuuta 1978 ylös Tyne-jokea muutettavaksi RFA:n palvelukseen ottoa varten ja alus määrättiin palvelukseen otettavaksi helmikuussa 1979. Alus lunastettiin lontoolaiselta Matheson and Companyltä ja se nimettiin RFA Appleleafiksi.
Palvelus

Alus myytiin 1989 ja se nimettiin Westraliaksi. Se myytiin uudelleen 2007 nimettynä Shiraziksi.
Ricchi e Poveri

| Ricchi e Poveri |
| --- | --- |

Tiedot
Toiminnassa:  1968–
Tyylilaji:  pop
Kotipaikka:   Italia
Jäsenet:  Franco Gatti   Angela Brambati   Angelo Sotgiu  
Infobox OKNimi-testi OK: 
Ricchi e Poveri (suom. Rikkaat ja köyhät) on italialainen pop-yhtye. Se perustettiin vuonna 1968 kokoonpanolla, johon kuuluivat Franco Gatti, Angela Brambati, Angelo Sotgiu ja Marina Occhiena. Yhtye on yhä toiminnassa.
Ricchi e Poverin ensimmäinen esiintyminen tapahtui Cantagiro-festivaalilla vuonna 1968. Yhtye osallistui San Remon musiikkikilpailuun ensimmäistä kertaa vuonna 1970. Se edusti maataan Eurovision laulukilpailussa 1978 kappaleellaan "Questo amore" ja sijoittui kahdenneksitoista saaden 53 pistettä.
Marina Occhiena lähti yhtyeestä 1981.
Diskografia

Un diadema di successi (1976)
Ricchi & Poveri (1976)
I musicanti (1976)
Come eravamo (1980)
E penso a te (1982)
Mamma Maria (1982)
Voulez vous danser (1983)
Sarà perche ti amo (1983)
Ieri & oggi (1983)
Dimmi quando (1985)
Cocco bello Africa (1987)
Nascerà Gesù (1988)
Buona giornata e... (1989)
I grandi successi (1994)
Parla col cuore (2001/2002)
Viljo Parvio

Viljo Parvio (1950-l?)
Viljo Ilmari Parvio, vuoteen 1919 Pehrsson  (12. joulukuuta 1909 Naantali – 3. maaliskuuta 2003 Heinola) oli suomalainen metsänhoitaja, virkamies, järjestöjohtaja ja yksityismetsätalouden asiantuntija, joka sai metsäneuvoksen arvonimen.
Parvion vanhemmat olivat kaupunginvoudin apulainen Emil Reinhold Parvio, aiemmin Pehrsson, ja Elsa Johanna Karlström ja puoliso vuodesta 1945 lehtori Hilkka Paula Kalevikki Tossavainen. Parvio tuli ylioppilaaksi Töölön yhteiskoulusta 1930 ja valmistui metsänhoitajaksi Helsingin yliopistosta 1934. Hän oli Metsähallituksen ylimääräinen metsänhoitaja 1934 ja avustava metsänhoitaja Pohjanmaan piirikunnassa 1934–1937, Keski-Pohjanmaan metsänhoitolautakunnan apulaismetsänhoitaja Kokkolassa 1937–1938, Itä-Hämeen metsänhoitolautakunnan apulaismetsänhoitaja Lahdessa 1938–1953, vs. metsänhoitaja 1945–1947 ja ylimittaaja 1947–1953, Itä-Hämeen metsänhoitoyhdistysten liiton toiminnanjohtaja 1953–1962, Itä-Hämeen metsänhoitolautakunnan piirimetsänhoitaja 1962–1966 ja Uudenmaan-Hämeen metsänhoitolautakunnan, vuodesta 1968 Uudenmaan-Hämeen piirimetsälautakunta, päämetsänhoitaja Helsingissä 1966–1972.
Parvio oli myös Kiuruveden pika-asutustoimikunnan metsänhoitajajäsen 1940–1941, Itä-Hämeen puulautakunnan varajäsen ja johtaja 1945–1947, Itä-Hämeen metsänhoitoyhdistysten liiton sihteeri 1945–1947 ja toiminnanjohtaja 1947–1953, Itä-Hämeen metsäkaupallisen piiritoimikunnan sihteeri 1953–1960 ja Järvelän Seudun Metsäntuottajat Oy:n toimitusjohtaja 1951–1962. Hänellä oli lisäksi useita luottamus- ja asiantuntijatehtäviä. Ilmatorjuntaupseerin koulutuksen saanut Parvio osallistui sekä talvisotaan että jatkosotaan, jonka aikana hänen johtamansa ilmatorjuntapatteri muun muassa puolusti Helsinkiä. Metsäneuvoksen arvonimen Parvio sai 1973.
Aiheesta muualla

Niklas Jensen-Eriksen: Viljo Parvio Biografiasampo.
Vantaan ammattiopisto Varia

| Vantaan ammattiopisto Varia |
| --- | --- |
 Jokiniemen Tennistiellä sijaitsee suurin Varia-toimipiste.
Sijainti:  Tennistie 1, 01370 Vantaa  (suurin toimipiste, rehtorit)
Koordinaatit:  60.3021°N, 25.0531°E
Tyyppi:  ammattioppilaitos
Perustettu:  1963
Rehtori:  Pekka Tauriainen
Oppilaita:  3 800
Verkkosivut
Vantaan ammattiopisto Varia on Vantaan kaupungin omistama, monialainen, viidessä toimipisteessä ammatillista peruskoulutusta ja oppisopimuskoulutusta järjestävä oppilaitos. Variassa on yhteensä noin 3 800 opiskelijaa, joista 2 700 on nuoriso-opiskelijaa ja 1 100 aikuisopiskelijaa. Suurin toimipiste sijaitsee Hiekkaharjun rautatieaseman lähellä Jokiniemessä, ja yksiköstä käytetään nimeä Hiekkaharjun toimipiste. Ammattiopiston rehtorina toimii Pekka Tauriainen.
Varia-nimen ammattiopisto otti käyttöön vuonna 2006. Syksyllä 2013 Varia juhli 50-vuotista Vantaan ammattikoulutushistoriaa.
Oppisopimuskoulutusta tarjoaa Leija yrityspalvelukeskus. Koulutuksen tukipalvelut palvelevat kaikkia Varian viittä toimipistettä.
Varian koulutuksen toimipisteet

Ammattiopiston koulutusta antavien toimipisteiden nimet, osoitteet ja tarjoamat opetusalat käyvät ilmi oheisesta taulukosta.
| Nimitys | Aviapoliksen toimipiste | Hiekkaharjun toimipiste | Koivukylän  toimipiste | Myyrmäen  toimipiste | Leija  yrityspalvelukeskus |
| --- | --- | --- | --- | --- | --- |
| Osoite | Rälssitie 13,  01530 Vantaa | Tennistie 1,  01370 Vantaa | Talvikkitie 119,  01340 Vantaa | Ojahaantie 5,  01600 Vantaa | Elannontie 3,  01510 Vantaa |
| Kaupunginosa | Veromies | Jokiniemi | Koivukylä | Myyrmäki | Pakkala |
| Koulutusalat | Autoala Lentokoneasennus Logistiikka (kuljetus, varasto,  lentoasemahuolto) | Hius- ja kauneudenhoitoala Ravintola- ja cateringala Puhtaus- ja kiinteistöpalveluala Kone- ja tuotantotekniikka Media-ala ja kuvallinen ilmaisu Pintakäsittelyalan perustutkinto Rakennusala Sähkö- ja automaatioala Talotekniikka | Sosiaali- ja terveysala | Elintarvikeala Matkailuala Sosiaali- ja terveysala Sähkö- ja automaatiotekniikka Tieto- ja tietoliikennetekniikka Turvallisuusala | Perustutkinnot Ammattitutkinnot Erikoisammattitutkinnot Ei-tutkintotavotteinen lisäkoulutus |
Uudet toimipisteet

Aviapoliksen, Koivukylän ja Myyrmäen toimipisteistä on tarkoitus luopua. Niiden korvaajiksi suunnitellaan uusia koulurakennuksia Jokiniemenkadulle Tikkurilan lukion viereiselle tyhjälle tontille sekä Myllymäkeen Vehkalan aseman länsipuolelle.
Uudet toimipisteet > Vehkala

Vehkalan toimipisteen rakentaminen on tarkoitus aloittaa vuonna 2023. Yli 2 000 opiskelijan toimipisteeseen sijoitetaan tilapaikat sosiaali- ja terveysalan, sähkö- ja automaatioalan, tieto- ja tietoliikennetekniikan sekä auto-, lentokone- ja logistiikka-alan tilapaikat.
Uudet toimipisteet > Jokiniemi

Jokiniemenkadun ja Valkoisenlähteentien kulmaan pääradan itäpuolelle suunnitellussa ”yhteisessä koulutalossa” olisi Varian 1 300 ammattiin opiskelevan lisäksi myös 300 lukiolaista Tikkurilan lukiosta. Varian koulutusaloista uuteen toimipisteeseen siirrettäisiin sosiaali- ja terveysala Koivukylästä, ICT-, matkailu- ja elintarvikeala Myyrmäestä sekä hiusala, kuvallisen ilmaisun ala, valmentava koulutus ja myös osa hotelli-, ravintola- ja cateringalasta Hiekkaharjusta. Oppimiskeskus voisi valmistua vuonna 2025.
Aiheesta muualla

Viralliset sivut
Rälssitien toimipisteellä Veromiehessä opetetaan autoalaa, lentokoneasennusta ja logistiikkaa.
Verne Troyer

| Verne Troyer |
| --- | --- |
 Troyer 2017
Henkilötiedot
Syntynyt: 1. tammikuuta 1969  Sturgis, Yhdysvallat
Kuollut: 21. huhtikuuta 2018 (49 vuotta)  Los Angeles, Kalifornia, Yhdysvallat
Ammatti:  Näyttelijä
Puoliso:  Genevieve Gallen
Näyttelijä
Taiteilijanimet:  Mini-Me Mini-V
Merkittävät roolit:  Mini-Me Austin Powers -elokuvissa
Palkinnot
 MTV Movie Award (2000) 
Aiheesta muualla
IMDb 
Elonet
Vernon Jay ”Verne” Troyer (1. tammikuuta 1969 Sturgis, Michigan – 21. huhtikuuta 2018 Los Angeles, Kalifornia) oli yhdysvaltalainen näyttelijä, joka tunnetaan erityisesti Austin Powers -elokuvien Mini-Me-hahmosta. Hän aloitti uransa sijaisnäyttelijänä, mutta Austin Powers – agentti joka tuuppasi minua -elokuva nosti hänet kuuluisaksi. Hän kärsi harvinaislaatuisesta lyhytkasvuisuudesta, ja oli siksi vain 81,3 senttimetriä pitkä.
Nuoruus

Verne Troyer syntyi Michiganin Sturgisissa vuonna 1969 ja kasvoi Centrevillessä. Hänen vanhempansa Reuben ja Susan Troyer olivat molemmat tehdastyöntekijöitä. Verneellä oli isoveli Davon ja pikkusisko Deborah. Heidän vanhempansa olivat alkujaan amisseja, mutta he jättivät uskon Vernen lapsuudessa.
Ura

Vuonna 1993 Troyer työskenteli asiakaspalvelijana, kun hänen ystävänsä, joka oli Little People of America -järjestön johtaja kertoi elokuvatuottajien etsivän sijaisnäyttelijää vauvalle. Troyer sai kaksi päivää myöhemmin roolin elokuvasta Vauva vapaalla. Hän teki tämän jälkeen joitakin muitakin rooleja sijaisnäyttelijänä ja pukeutui usein eläinpukuihin. Elokuvassa Dunston – vallaton varas (1995) hän oli oranki ja elokuvassa Kaverini, mahtava Joe (1998) vauvagorilla. Muita Troyerin varhaisia elokuvia olivat Isäni on turbomies ja Pelkoa ja inhoa Las Vegasissa.
Troyer nousi vuonna 1999 sijaisnäyttelijästä tähteyteen, kun hän näytteli Mini-Me-nimistä hahmoa elokuvassa Austin Powers – agentti joka tuuppasi minua (1999). Mini-Me on Mike Myersin esittämän rikollisen Dr. Evilin apulainen. Mini-Me oli niin suosittu hahmona, että hänestä tehtiin muun muassa nukkeja. Troyer sai Austin Powers -elokuvan suosion ansiosta muitakin elokuvarooleja. Hän näytteli muun muassa elokuvissa The Grinch ja Bubble Boy. Elokuvassa Harry Potter ja viisasten kivi Troyer oli Lujahaka-niminen maahinen.
Mini-Me-hahmon suosio takasi sen että hahmo esiintyi vielä elokuvassa Austin Powers ja kultamuna (2002). Hän teki 2000-luvun alussa myös useita televisiorooleja, sillä hänellä vieraili muun muassa sarjoissa Sabrina, teininoita ja Käytäväpeliä. Troyersta tuli samoihin aikoihin myös tosi-televisioesiintyjä, kun hän oli muiden julkisuudenhenkilöiden kanssa The Surreal Life -sarjassa.
Troyerin ei elokuvaurallaan saanut enää Austin Powersin tyylistä hittiä. Postal (2007), Mike Myersin kanssa tehty The Love Guru (2008) ja The Imaginarium of Doctor Parnassus (2009) eivät mikään pärjänneet lippuluukuilla eivätkä arvosteluissa. Troyer osallistui vuonna 2009 Britannian Celebrity Big Brotheriin ja vuonna 2012 Celebrity House Hunting -sarjaan. Troyerin viimeiset elokuvat olivat huonosti menestyneitä. Niihin kuului muun muassa Keith Lemon: The Film (2012).
Yksityiselämä

Troyer oli vuonna 2004 lyhyesti naimisissa Genevieve Gallenin kanssa. Heidän liittonsa päättyi, kun Troyer mitätöi sen noin kuukauden jälkeen. Vuodesta 2015 Troyer oli yhdessä saksalaisen näyttelijän Brittney Powellin kanssa.
Troyerin yksityiselämää varjostivat alkoholismi, masennus ja skandaalit. Troyer haastoi vuonna 2008 sensaatiouutissivusto TMZ:n oikeuteen, kun tämä oli jakanut pätkiä Troyerin seksivideosta. Troyerin mukaan video oli tarkoitettu vain yksityiseen käyttöön. Osapuolet sopivat lopulta asian tuomioistuimen ulkopuolella.
Troyer kärsi alkoholismista useiden vuosien ajan. Hän joutui huhtikuun 2018 alussa sairaalaan, kun hänen ystävänsä soitti poliisille ja kertoi tämän olevan humalassa ja itsemurhahakuinen. Häntä hoidettiin sairaalassa mahdollisen alkoholimyrkytyksen takia. Troyer kuoli huhtikuun loppupuolella alkoholimyrkytykseen, joka vahvistettiin myöhemmin itsemurhaksi.
Aiheesta muualla

Kuvia tai muita tiedostoja aiheesta Verne Troyer Wikimedia Commonsissa
Verne Troyer Internet Movie Databasessa. (englanniksi)
Pöytätennis kesäparalympialaisissa 2016

Pöytätenniksessä kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 8.–17. syyskuuta. Eri sarjoja oli yhteensä 29. Kilpailut käytiin Riocentrossa.
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
Ei käytyjä kilpailuja
Kilpailut ja mitalistit > Miehet

| Laji | Kultaa | Hopeaa | Pronssia |
| --- | --- | --- | --- |
Luokan 1 kaksinpeli tiedot: 
Luokan 2 kaksinpeli tiedot: 
Luokan 3 kaksinpeli tiedot: 
Luokan 4 kaksinpeli tiedot: 
Luokan 5 kaksinpeli tiedot: 
Luokan 6 kaksinpeli tiedot: 
Luokan 7 kaksinpeli tiedot: 
Luokan 8 kaksinpeli tiedot: 
Luokan 9 kaksinpeli tiedot: 
Luokan 10 kaksinpeli tiedot: 
Luokan 11 kaksinpeli tiedot: 
Luokan 1-2 nelinpeli tiedot: 
Luokan 3 nelinpeli tiedot: 
Luokan 4-5 nelinpeli tiedot: 
Luokan 6-8 nelinpeli tiedot: 
Luokan 9-10 nelinpeli tiedot:
Kilpailut ja mitalistit > Naiset

| Laji | Kultaa | Hopeaa | Pronssia |
| --- | --- | --- | --- |
Luokan 1-2 kaksinpeli tiedot: 
Luokan 3 kaksinpeli tiedot: 
Luokan 4 kaksinpeli tiedot: 
Luokan 5 kaksinpeli tiedot: 
Luokan 6 kaksinpeli tiedot: 
Luokan 7 kaksinpeli tiedot: 
Luokan 8 kaksinpeli tiedot: 
Luokan 9 kaksinpeli tiedot: 
Luokan 10 kaksinpeli tiedot: 
Luokan 11 kaksinpeli tiedot: 
Luokan 1-3 nelinpeli tiedot: 
Luokan 4-5 nelinpeli tiedot: 
Luokan 6-10 nelinpeli tiedot:
Aiheesta muualla

Kuvia tai muita tiedostoja aiheesta Pöytätennis kesäparalympialaisissa 2016 Wikimedia Commonsissa
Vartiainen

Vartiainen tai Wartiainen on suomalainen sukunimi, ja tunnettuja nimen kantajia ovat:
Aarne Vartiainen (1888–1963), opettaja, rehtori, kouluneuvos ja tietokirjailija
Aarni Vartiainen (s. 1944), kirjailija
Abel Wartiainen (1836–1873), maanviljelyskoulun johtaja, suomentaja ja kirjailija
Ahti Vartiainen (s. 1943), kenraalimajuri
Aimo Vartiainen (1927–2023), alppihiihtäjä
Antti Vartiainen (1764–1833), runonlaulaja
Armas Vartiainen (1901–1990), lääkäri ja professori
Eero Vartiainen (s. 1949), jääkiekkoilija
Eliel Wartiainen (1875–1973), opettaja ja eräkirjailija
Hannu Vartiainen (s. 1968), taloustieteilijä
Helena Vartiainen (s. 1941), SDP:n kansanedustaja
Hilja Vartiainen, oik. Hilja Sipola (1898–1972), muistelmakirjailija
Ilmari Vartiainen (1905–1985), lääkäri ja professori
Jenni Vartiainen (s. 1983), laulaja
Jere Vartiainen (s. 1983), runoilija, esiintyvä taiteilija ja psykologi
Joel Vartiainen (s. 1994), jalkapalloilija
Johan Wilhelm Wartiainen (1849–1935), kirkkoherra, valtiopäivämies ja kirjailija
Juha Vartiainen (s. 1960), laulaja ja säveltäjä
Juhana Vartiainen (s. 1958), Helsingin pormestari, kansanedustaja, Valtion taloudellisen tutkimuskeskuksen ylijohtaja
Kai Wartiainen (s. 1953), arkkitehti ja professori
Kerttu Wartiainen o.s. Olsonen, ent. Olsoni (1896–1982), opettaja, päätoimittaja, keitto- ja tietokirjailija, Eliel Wartiaisen puoliso
Marja Vartiainen (s. 1954), kestävyysjuoksija
Matti Vartiainen (s. 1950), työ- ja organisaatiopsykologian professori
Osmo Vartiainen (1910–1975), yritysjohtaja, kauppaneuvos
Osmo Vartiainen (1913–2002), lääkäri, professorin arvonimi
Paula Vartiainen (s. 1950), ruotsinsuomalainen kirjailija ja kirjoittajakouluttaja
Pekka Vartiainen (s. 1950), jääpalloilija
Perttu Vartiainen (1953–2017), Joensuun yliopiston rehtori ja yhteiskuntamaantieteen professori
Pirkko Vartiainen (s. 1953), sosiaali- ja terveyshallintotieteen professori
Sami Vartiainen (s. 1969), tanssitaiteilija, ohjaaja, koreografi ja käsikirjoittaja
Sami Vartiainen (s. 1986), pikajuoksija
Taavi Vartiainen (s. 1994), jääkiekkoilija
Tero Vartiainen (s. 1970), tietojärjestelmätieteen professori
Terttu Vartiainen (1942–2018),  kemisti, tutkimusprofessorina ja ympäristökemian professori
Toini Vartiainen oik. Reivonen (1923–1990), näyttelijä
Tommi Vartiainen (s. 1983), suomalainen jalkapalloilija
Tuija Halonen oik. Halonen-Lohikoski, o.s. Vartiainen (1926–2009), näyttelijä
Tuomas Vartiainen (s. 1996), jääkiekkoilija
Varre Vartiainen (s. 1974), kitaristi
Veera Vartiainen (s. 1983), jalkapalloilija
Veijo Vartiainen (s. 1948), yritysjohtaja, teollisuusneuvos
Veikko Vartiainen (1913–1981), eversti, Kaartin pataljoonan komentaja ja ratsastaja
Veikko Vartiainen (s. 1994), pesäpalloilija
Vieno Simonen, o.s. Vartiainen (1898–1994), poliitikko ja ministeri (Maalaisliitto)
Vilho Vartiainen (1927–2018), iskelmä- ja oopperalaulaja
Ville Vartiainen (s. 2005), muusikko, Ville ja Viljami -yhtyeen jäsen
Väinö Vartiainen (1898–1973), sotilas, yritysjohtaja, kauppaneuvottelija ja Teollisuudenharjoittajien Liiton puheenjohtaja.
Aiheesta muualla

Vartiaiset ry – sukuseuran verkkosivut
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pöytätennis kesäparalympialaisissa 2020

Pöytätenniksessä kilpaillaan Tokion paralympialaisissa 2020 16. kertaa. Ottelut pelataan 26. elokuuta – 4. syyskuuta 2020 Tokyo Metropolitan Gymnasiumilla. Eri kilpailuja on 31, joista 17 on miehille ja 14 naisille. Yhteensä paralympialaisiin osallistuu 280 urheilijaa, joista 174 on naisia ja 106 miehiä.